Swys kies nuwes; Rohan begin op bank teen Sharks | Maroela Media
Rohan Janse van Rensburg – op die bank na sy onlangse terugkeer uit Engeland. (Foto GB Jordaan)
Die Lions se nuwe Superrugbyafrigter Swys de Bruin het Donderdag ŉ aantal nuwe gesigte in sy 23-tal aangekondig vir Saterdag se wedstryd teen die Sharks op Ellispark.
Die Springboksenter Rohan Janse van Rensburg sal op die bank begin. Hy het pas van die Sale Sharks af teruggekeer waar hy drie maande as leenspeler in die Premierliga indruk gemaak het.
Die jong Aphiwe Dyantyi, 23, kry op linkervleuel opdrafkans terwyl die 20-jarige flank Hacjivah Dayimani, wat ŉ Nigeriese pa en Xhosa-ma en ook ŉ tikseltjie Joodse bloed in sy are het, ook op die bank sy groot kans kry.
Hy is in Suid-Afrika gebore.
Die baljagter Marnus Schoeman, wat verlede jaar vir die Bulls ŉ enkele Superwedstryd gespeel het, kry nou by die Lions plek op die bank.
Die Springbok Lionel Mapoe is terug van Japan af en begin op buitesenter terwyl Harold Vorster ná sy goeie 2017 die binnesenter is.
Daar is net twee agterspelers op die bank: Janse van Rensburg en Howard Mnisi, wat verlede jaar weens ŉ besering van die veld was.
Kry Ross Cronjé seer Saterdag seer, sal Andries Coetzee seker as skrumskakel waarneem.
Andries Coetzee, Sylvian Mahuza, Lionel Mapoe, Harold Vorster, Aphiwe Dyantyi, Elton Jantjies, Ross Cronjé, Warren Whiteley (kapt.), Cyle Brink, Kwagga Smith, Franco Mostert, Andries Ferreira, Ruan Dreyer, Malcolm Marx, Jacques van Rooyen. Bank: Robbie Coetzee, Dylan Smith, Jacobie Adriaanse, Marvin Orie, Marnus Schoeman, Hacjivah Dayimani, Howard Mnisi, Rohan Janse van Rensburg
Blitsige agterste drie vir die Stormers teen Jaguares
Rianto · 9 maande gelede
Enige iemand wat vir Swys ken weet hy werk al jare om n hoofafrtigter te wees… Ek hoop dit is n goeie jaar vir hom…